જિલ્લા ફુડ વિભાગે ગુરૂવારે સવારથી વિજલપોરનાં પશ્ચિમ વિસ્તારમાં ફુડ ચેકીંગની કામગીરી હાથ ધરી હતી. ફુડ ઇન્સપેક્ટર સ્વાતિબેન.આર. પટેલે વિજલપોરનાં ફાટક વિસ્તારથી શરૂ કરી એરૂ ચાર રસ્તા વિસ્તારમાં આવેલ રેસ્ટોરન્ટ, ભોજનાલય, ખાણી-પીણીની લારીઓ ઉપર ખાદ્યચીજ વસ્તુઓની ચેકીંગની કામગીરી હાથ ધરી હતી. 10થી વધુ લારી-રેસ્ટોરન્ટમાં ચકાસણી કરવામાં આવી હતી. ફુડ વિભાગનાં સૂત્રોનાં જણાવ્યા મુજબ ચકાસણી દરમિયાન વાંધાજનક કેટલીક ખાદ્ય ચીજ વસ્તુઓનાં જથ્થાનો નાશ કરવામાં આવ્યો હતો.